سعودی عربستان تشقی ایش لر وزیری عادل الجُبیر, انگلستان کیمه سی نی آلیب قویگن لیگی سببلی خلق ارا جامعه نینگ ایران گه عکس العمل کورسه تیشی کیره ک ایکن لیگی نی معلوم قیلدی.
تویتر آرقه لی بیرگن بیاناتیده, ایران نینگ خلق ارا حقوققه ضد بیر شکلده انگلستان نینگ ملکی کیمه سی نی آلیب قویگن لیگینی معلوم قیلگن الجبیر, خلق ارا جامعه نینگ اوشبو عملی سببلی ایران گه قتتیق جواب قیتریشی کیره ک ایکن لیگی نی بیلدیردی.
ایران نینگ جمعه کونی هرمز تنگه سیده بیری انگلیس و باشقه سی ایسه لیبریا بیراغی گه ایگه ایککی پطرول تانکری نی آلیب قویگن لیگی بیلدیریلگن ایدی.
انگلستان مطبوعاتی, لیبریا بیراغی گه ایگه تانکر نینگ انگلیس شرکتی گه عاید ایکن لیگی نی معلوم قیلگن ایدی.
ایران ایسه, Steno İmpero اسمی گه ایگه انگلیس بیراقلی تانکر نی دینگیزچیلیک قاعده لری گه اویغون حرکت قیلمه گن لیگی سببلی آلیب قویگن لیگی و انگلیس شرکتی گه عاید لیبریا بیراقلی Mesdar ناملی تانکر نینگ ایسه قویب یوباریلگن لیگی نی بیلدیرگن ایدی.
انگلیس دینگیز کوچ لری, 4 جولای ده جبل الطارق ده سوریه گه پطرول تشیاتگن لیگی ادعا ایتیلگن ایران نینگ بیر تانکری نی آلیب قویگن ایدی.
ایران هم انگلستان گه اوشبو خصوصده جواب قیتره دیگن لیگی نی بیلدیرگن ایدی.
حادثه پایتخت تاشکینت ده یوزبیرگن
